
VŠĮ ŠIRVINTŲ RAJONO SAVIVALDYBĖS SVEIKATOS CENTRAS 

RINKOS KONSULTACIJA

      VšĮ Širvintų rajono savivaldybės sveikatos centras (toliau – perkančioji organizacija), siekdama tinkamai pasirengti VšĮ Širvintų rajono savivaldybės sveikatos centro numatomam Odontologinių ir protezavimo medžiagų ir priemonių pirkimui (toliau – pirkimas) ir vadovaudamasi Lietuvos Respublikos viešųjų pirkimų įstatymo (toliau – VPĮ) 27 straipsnio nuostatomis, organizuoja rinkos dalyvių konsultaciją.
Rinkos konsultacija skelbiama iki pirkimo pradžios. Rinkos konsultacija nėra skelbimas apie pirkimą ar išankstinis skelbimas apie pirkimą. Šios rinkos konsultacijos paskelbimu dalyviai nėra kviečiami varžytis dėl pirkimo sutarties.
Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant pirkime. Jokios išlaidos dalyviams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui pirmenybės viešiesiems pirkimams, kurie bus skelbiami ateityje, ar jų rezultatams. 

Informacija apie planuojamą pirkimą pateikiama techninėje specifikacijoje (pridedama).
          
              1. Rinkos konsultacijos tikslas
Informuoti tiekėjus apie planuojamą pirkimą, išsiaiškinti įvairius su pirkimo objektu susijusius klausimus, pasiruošti pirkimui įvertinat pateiktus dokumentus.

2. Rinkos konsultacijos vykdymo tvarka
Rinkos konsultacija vykdoma: išankstinė konsultacija CVP IS priemonėmis.
Kviečiame tiekėjus susipažinti su viešai paskelbta TECHNINE SPECIFIKACIJA ir teikiant pastabas ir (ar) pasiūlymus nurodytiems dokumentų projektams sudalyvauti rinkos konsultacijoje. Teikiant pastabas ir (ar) pasiūlymus, prašome pateikti savo pastabų ir (ar) pasiūlymų pagrindimą ir argumentaciją.
Paskelbta techninė specifikacija nėra galutinė, jos turinys po rinkos konsultacijos gali keistis.

3. Rinkos konsultacijos etapai:
Peržiūrimi ir vertinami gauti pasiūlymai ir (ar) pastabos. Teikiant pastabas ir (ar) pasiūlymus būtina aiškiai nurodyti, kuri informacija yra konfidenciali. Pastabas ir (ar) pasiūlymus prašome pateikti ne vėliau kaip 2026 m. sausio 30 d. 12:00 val. lietuvių kalba. Pastabos ir (ar) pasiūlymai, gauti pasibaigus aukščiau nurodytam terminui gali būti nenagrinėjami.
Duomenys apie rinkos konsultacijos dalyvius bei šių dalyvių rinkos konsultacijų metu pateikta konfidenciali informacija nebus viešinama, skelbiama ar perduodama tretiesiems asmenims. Rinkos konsultacijos metu nurodyta informacija negali būti laikoma konfidencialia informacija, jei pateikimo metu nėra atskleidžiama informacija, turinti dalyviui komercinę vertę.

           RINKOS KONSULTACIJOS METU SIEKIAMA APTARTI ŠIUOS KLAUSIMUS:
	Eil. Nr.
	Klausimas
	Atsakymai / pastabos / siūlymai

	1.
	Ar tikslinga pirkimo objektą skaidyti į dalis ? 
	

	2.
	Ar prekių techninė specifikacija yra pakankamai išsami, konkreti ir aiški? Jeigu ne, nurodykite kurios vietos neišsamios, nekonkrečios ar neaiškios? Prašome pateikti argumentuotas pastabas.
	

	3.
	Prašome nurodyti kitą, Jūsų nuomone, reikšmingą informaciją prekių pirkimui.
	

	4.
	Ar teikiant atsakymus, pastabas, siūlymus pateikta konfidencialios  informacijos. Jeigu taip, prašome nurodyti, kokia pateikta informacija yra konfidenciali?
	

	5.
	Prognozuojama kaina Eur be/su PVM pirkimo objektui arba atskiroms dalims ? 
	






PRIDEDAMA. Techninės specifikacijos projektas.

TECHNINĖ SPECIFIKACIJA

1. Bendri reikalavimai: 
1.1. Prekių pristatymas
· Tiekėjas privalo pristatyti prekes savo transportu ir savo lėšomis, pagal perkančiosios organizacijos paraišką ir poreikį, per 5 (penkias) darbo dienas nuo atskiro užsakymo pateikimo tiekėjui raštu (paštu ar elektroninėmis ryšio priemonėmis) arba telefonu.
· Pristatymo vieta: VšĮ Širvintų rajono savivaldybės sveikatos centras, Parko g. 13, Širvintos.
1.2. Prekių kokybė ir ženklinimas
Odontologinės medžiagos ir instrumentai turi būti:
· nauji ir nenaudoti;
· be defektų;
· supakuoti ir paženklinti pagal LR galiojančius valstybinius standartus bei kokybės ir sanitarijos reikalavimus.
· Siūlomos prekės turi būti ženklintos CE ženklu (pateikti sertifikato kopiją). Prekių etiketėse arba ant išorinių pakuočių turi būti nurodytas įgalioto atstovo pavadinimas ir adresas, jeigu gamintojas neturi Europos ekonominėje erdvėje registruotos veiklos vietos. Pateikti dokumentus, patvirtinančius techninėje specifikacijoje nurodytas prekių technines charakteristikas. 
· Tiekėjo siūlomų prekių kokybė atitinka Europos Sąjungos ar tarptautinių standartų reikalavimus. Pateikiami CE sertifikatai arba jam lygiaverčiai dokumentai, liudijantys, kad prekių kokybė tiksliai atitinka nurodytas specifikacijas ir standartus, arba valstybėse narėse akredituotų kompetentingų įstaigų išduotos prekių kokybę patvirtinančios pažymos (tinkamai patvirtintos kopijos ir jų vertimai į lietuvių kalbą, pateikiama skaitmeninė dokumento kopija).
· Ant prekės pakuotės turi būti aiškiai pažymėta: rūšis, galiojimo laikas, gamintojo pavadinimas.
· Perkančioji organizacija turi teisę pareikšti pretenzijas dėl prekių kokybės. Prekių grąžinimas vykdomas pagal LR norminių dokumentų reikalavimus.

1.3. Nekokybiškų prekių pakeitimas
· Įgaliotas perkančiosios organizacijos asmuo, nustatęs, kad prekės neatitinka kokybės ar komplektacijos reikalavimų, praneša tiekėjui.
· Tiekėjas įsipareigoja savo sąskaita ir lėšomis, ne vėliau kaip per 3 darbo dienas nuo pranešimo gavimo, pakeisti nekokybišką prekę kokybiška, vadovaujantis LR Civilinio kodekso 6.214 straipsnio nuostatomis.

Pastaba. Pateikti išsamius prekių techninius aprašymus lietuvių kalba, prekių etiketes, bukletus, katalogus ir t.t., aktyvias nuorodas į internetinius tinklalapius ar lygiaverčius dokumentus, įrodančius, kad prekės atitinka privalomuosius techninius reikalavimus, išvardintus techninėje specifikacijoje (originalai ar tinkamai patvirtintos kopijos), pateikiama skaitmeninė dokumento kopija (nepateiktus šių dokumentų pasiūlymas bus automatiškai atmestas neprašant papildyti).






